**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2015-03-24 TAR-22

Klaipėda

Posėdis įvyko 2015-03-24, posėdžio pradžia 15:10 val.

Posėdžio pirmininkė Inga Aksamitauskaitė-Bružienė.

Posėdžio sekretorė Jurgita Šekštėnienė.

Dalyvauja:

Inga Aksamitauskaitė-Bružienė, VšĮ LCC tarptautinio universiteto Regioninės plėtros ir ryšių su absolventais vadovė;

Jurgis Andriuška, visuomeninės organizacijos „ Pozityvus gyvenimas“ vadovas;

Jurgita Činauskaitė–Citiner, sporto klubo „ Okinava “ projektų vadovė;

Virginija Kairienė, Žemaitijos rašytojų bendrijos pirmininkė;

Jurgita Kulevičienė, labdaros ir paramos fondo „Dienvidis“ direktorė;

Renalda Senavaitienė, nevyriausybinių organizacijų asociacijos „Klaipėdos piliečiai“ pirmininkė;

Aivaras Vaiginis, Klaipėdos jaunimo organizacijų asociacijos „Apskritas stalas“ l. e. pirmininko pareigas;

Janina Žemaičiūnienė, Lietuvos pensininkų sąjungos „Bočiai“ Klaipėdos Pajūrio bendrijos pirmininkė.

Kvorumas neįvyko.

**DARBOTRARKĖ:**

1. Dėl nešališkumo deklaracijos, Inga Aksamitauskaitė-Bružienė;
2. Dėl NVO dalinis finansavimas iš savivaldybės biudžeto lėšų – Darbo grupės rezultatų pristatymas, Jurgita Kulevičienė;
3. Dėl efektyvaus patalpų panaudojimo – Darbo grupės rezultatų pristatymas, Jurgis Andriuška;
4. Dėl kreipimosi į Lietuvos Respublikos Seimo pirmininkę Loretą Graužinienę - Virginija Kairienė;
5. Dėl NVO duomenų bazės – Darbo grupės rezultatų pristatymas, Renalda Senavaitienė;
6. Einamieji klausima.
7. **SVARSTYTA.** NVO nešališkumo deklaracija, Inga Aksamitauskaitė-Bružienė

Nešališkumo deklaracija pristatė Inga Aksamitauskaitė-Bružienė, perskaitė visiems nariams nešališkumo deklaracijos NVO narių pasižadėjimą, darbo principą (priedas Nr. 1). Buvo aptarta ir pasiūlyta pasirašyti, naujai tarybai.

NUTARTA.

Nešališkumo deklaracija nepatvirtinta, bus perduota naujai tarybai, dėl patvirtinimo, bei papildymui.

**2. SVARSTYTA.** NVO dalinis finansavimas iš savivaldybės biudžeto lėšų Darbo grupės rezultatų pristatymas, Jurgita Kulevičienė.

Posėdžio pirmininkė priminė, kad praeito posėdžio metu aptariant NVO dalinio finansavimo iš savivaldybės biudžeto galimybes kilo daug klausimų dėl konkursų skaidrumo, todėl buvo nuspręsta, kad ši darbo grupė toliau tęs savo veiklą ir pasidomės kaip sudaromos komisijos ar atrenkami ekspertai paraiškoms vertinti bei pateiks pasiūlymus proceso skaidrinimui. J. Kulevičienė pristatė darbo grupės rezultatus ir informavo, kad Klaipėdos miesto savivaldybės administracija projektų dalinio finansavimo, sporto krepšelio, stipendijos skyrimui sudaro vertinimo arba ekspertų komisijas. Kiekvienam konkursui yra sudaroma atskira komisija nors komisijos nariai gali dalyvauti keliuose to paties sektoriaus vertinimuose. Kiekvienas sektorius turi savo komisijos skyrimo tvarką, kurią išdėsto konkurso nuostatuose. Vertintojai arba ekspertai programas ir projektus vertina pagal iš anksto sudarytus vertinimo kriterijus, kai kurie skyriai pateikia vertinimo kriterijų formą prie paraiškos. Kultūros skyrius kviečia kultūros ir meno srityje Klaipėdos mieste pasižymėjusius veikėjus – ekspertus vertinimui atlikti. Ekspertai dalyvauja ne tik dalinio finansavimo projektų vertinime, bet ir kituose vertinimuose: stipendijų skyrimo ir kt. Kultūros ir meno tarnyba atrenka kandidatūras, direktoriaus įsakymu patvirtina. Ekspertai renkami trims metams. Asmenys prieš tapdami ekspertais pasirašo nešališkumo deklaraciją (1 priedas). Viso kultūros skyrius turi 37 ekspertus. Ekspertų darbas yra atlyginamas (viena paraiška 4,72 Eur.). Darbo grupės parengta analizė pridedama (priedas Nr. 2).Buvo siūlytos ir aptartos idėjos NVO dalinio finansavimo iš Savivaldybės biudžeto lėšų proceso skaidrinimui: Skelbti viešus konkursus vertinimo ekspertų atrankoms;

* + Visų vertinimo komisijų nariai ar ekspertai turėtų pasirašyti nešališkumo deklaracijas;
  + Gautų paraiškų sąrašai turėtų būti viešinami;
  + Paraiškų, kurioms skiriamas dalinis finansavimas, sąrašai turėtų būti viešinami.
  + Konkurso vertinimo kriterijai turi būti aiškūs ir viešai skelbiami, vertinimo formos

pridedamos prie paraiškos formos bei konkurso nuostatų skelbiant konkursą;

* + Organizacijoms paprašius, tiek teigiamo atsakymo, tiek neigiamo atsakymo atveju, turi būti pateikiamos vertinimo išvados;
  + Suteikti galimybę NVO tarybos nariams stebėti galutinį projektų vertinimą- aptarimą arba deleguoti NVO tarybos narį stebėti vertinimus;
  + Suteikti pareiškėjams galimybę pristatyti ir ginti savo projektą vertinimo metu;
  + Nustačius prioritetines grupes (pvz. senjorų metai), šios grupės projektų daliniam finansavimui skirti atskirą eilutę biudžete ir neišskirti jos vertinant šakinių sričių projektu, kad kitos grupės nepasijustų diskriminuojamos ir dėl to nekiltų nepasitenkinimas.

NUTARTA:

Kiekvienas sektorius ir toliau turėtų turėti savo konkursų gaires, bet jos visos turėtų atitikti pasiūlytus skaidrumo reikalavimus. Idėjas NVO dalinio finansavimo iš Savivaldybės biudžeto lėšų proceso skaidrinimui pateikti Savivaldybės tarybai.

**3. SVARSTYTA.** Efektyvus patalpų panaudojimas – Darbo grupės rezultatų pristatymas, Jurgis Andriuška. Posėdžio pirmininkė pristatė darbo grupės rezultatus, informavo, kad Jurgis Andriuška kreipėsi į Savivaldybės administraciją su prašymu pateikti informaciją apie Klaipėdos miesto savivaldybei nuosavybės teisės priklausančias ir šiuo metu nenaudojamas patalpas, tarybos nariams buvo pristatytas gautas Savivaldybės administracijos atsakymas. ( priedas Nr. 3). Jurgis Andriuška pasiūlė NVO nuomotis patalpas, kurios yra netinkamos naudojimui, susitvarkyti už savas lėšas, kad nereiktų mokėti nuomos mokesčio, tačiau šitam siūlymui niekas nepritarė. Tarybos nariai aptarė posėdžio pirmininkės pateiktas idėjas efektyviam patalpų panaudojimui. Sukurti savanorišką NVO valdomų patalpų duomenų bazę, kurioje organizacijos savanoriškai skelbtų informaciją apie valdomas patalpas, galimybes jas nuomotis ar naudotis neatlygintinai;

Kurti daugiafunkcinius bendruomenės centrus ir NVO inkubatorius, kuriuose veiklą galėtų vykdyti daug skirtingų organizacijų;

Skatinti bendradarbiavimą tarp savivaldybės biudžetinių ir viešųjų įstaigų bei NVO leidžiant NVO naudotis savivaldybių įstaigų valdomomis patalpomis pasirašius bendradarbiavimo sutartis;

Skelbti informaciją apie laisvas savivaldybės valdomas patalpas, skelbiant konkursus patalpų nuomai numatyti specialius reikalavimus NVO, svarstyti galimybę į patalpų remontą investuotų lėšų sumą atitinkamai mažinti nuomos mokestį ir pan.

Virginija Kairienė pateikė siūlymą Savivaldybės tarybai peržiūrėti savivaldybės turto perdavimo panaudos pagrindais tvarką ir keisti galimai neskaidrią panaudos sutarčių pratęsimo tvarką kai pratęsiant sutartis nebereikalingas tarybos sprendimas.

NUTARTA.

Toliau analizuoti šį klausimą ir mieste ieškoti tokių patalpų, kurios būtų tinkamos naudojimui įvairių poreikių organizacijoms, kurios norėtų steigti NVO inkubatorių bei atitiktų visus lūkesčius.

**4. SVARSTYTA.** Kreipimasis į Lietuvos Respublikos Seimo pirmininkę Graužinienę, Virginija Kairienė

Virginija Kairienė pateikė prašymą, dėl Lietuvos Respublikos Valstybės ir Savivaldybių turto valdymo, naudojimo ir disponavimo juo įstatymo Nr. VIII-729 14 straipsnio pakeitimo įstatymo projekto Nr. XIIP-2489 (priedas Nr. 43). Posėdžio metu pritarta Lietuvos Respublikos Vyriausybės 2015-02-04 nutarimui Nr. 88 „Dėl Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 14 straipsnio pakeitimo įstatymo projekto Nr. XIIP-2489“, nuspręsta palaikyti šį projektą ir kreiptis į LR Seimo pirmininkę L.Graužinienę dėl jo įtraukimo į Seimo darbotvarkę (asmeniškai pasirašant tarybos narės V. Kairienės parengtą kreipimąsi). Aivaras Vaiginis pasiūlė kreiptis į Nacionalinę NVO tarybą su prašymu taip pat palaikyti šį įstatymo projektą.

NUTARTA.

1. Tarybos nariai savanoriškai ir asmeniškai pasirašo ant V. Kairienės kreipimosi į LR Seimo pirmininkę L. Graužinienę.

2. Tarybos pirmininkė dėl šio klausimo susisieks su Nacionalinės NVO tarybos pirmininku R. Navicku.

**5. SVARSTYTA**. NVO duomenų bazė – Darbo grupės rezultatų pristatymas, Renalda Senavaitienė.

Renaldos Senavaitienės informavo, kad surinkti NVO duomenų bazės duomenys kol kas nėra tikslūs (priedas Nr. 5). Buvo kreiptasi į Klaipėdos miesto savivaldybės departamento direktorę A. Daujotienę, socialinės paramos skyriaus vedėją A. Liesytę, buvo paprašyta parašyti prašymą į socialinės paramos skyrių, kad šis pateiktų informaciją, tačiau niekas neatsakė į šį prašymą. Registrų centras į prašymą iš viso nesureagavo. Posėdžio pirmininkė informavo apie Nacionalinės NVO tarybos turimą informaciją apie NVO duomenų bazės sukūrimą nacionaliniu mastu, atkreipė dėmesį į veiklos nevykdančių NVO išregistravimo teisines problemas ir pasiūlė artimiausiu metu naudotis Nevyriausybinių organizacijų informacijos ir paramos centro administruojama NVO duomenų baze ([www.3sektorius.lt](http://www.3sektorius.lt)) ir ten atnaujinti savo organizacijų duomenis , nes tai viena didžiausių ir dažniausiai naudojamų NVO duomenų bazių.

NUTARTA.

Nutarta dar kartą kreiptis dėl išsamios informacijos pateikimo į Savivaldybės administraciją, bei tęsti šios darbo grupės veiklą.

**6. SVARSTYTA.** Einamieji klausimai.

6.1. Edita Stumbraitė-Vilkišienė iš Klaipėdos universiteto Viešojo administravimo ir teisės katedros pakvietė NVO tarybos narius dalyvauti kviestinėje paskaitoje balandžio 1 d. 10 val. ir pristatyti Klaipėdos miesto nevyriausybinių organizacijų tarybos veiklą, tikslus, atliktus darbus bei bendrai NVO ir savivaldybės bendradarbiavimo patirtį Klaipėdoje.

NUTARTA.

Deleguoti Aivarą Vaiginį atstovauti NVO tarybą.

6.2.Tarybos nariai išsakė susirūpinimą dėl kai kurių NVO tarybos narių posėdžių lankomumo. Atkreiptas dėmesys į tai, kad Savivaldybės tarybos ir administracijos deleguoti atstovai labai retai dalyvauja posėdžiuose, kai kurie nėra nedalyvavę nei viename posėdyje, bei nedalyvauja tarybos darbo grupių veikloje.

NUTARTA.

Apibendrinti tarybos narių lankomumo duomenis ir pateiktis juos Savivaldybės merui ir tarybai su prašymu atsižvelgti į šią informaciją formuojant naują NVO tarybą.

Posėdžio pabaiga 16:50 val.

Posėdžio pirmininkė Inga Aksamitauskaitė-Bružienė

Posėdžio sekretorė Jurgita Šekštėnienė